
Nr. 2587 din 20 aprilie 2022
RAPORT

al compartimentului de resort din aparatul de specialitate al primarului la proiectul de hotărâre privind aprobarea/respingerea închirierii prin licitație publică a imobilului proprietatea comunei, situat pe strada Alexandru Ioan Cuza, nr. 85 A
Analizând temeiurile juridice, respectiv prevederile:

a) art. 15 alin. (2), art. 120 alin. (1), art. 121 alin. (1) și alin. (2) și art. 136 alin. (4) din Constituția României, republicată,

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2), art. 1777- art. 1823 din Codul civil al României, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 3, art. 95 alin. (2) , art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1), alin. (2) lit. c)  și alin. (6) lit. b), art. 197 alin. (1), (2), (4) și (5), art. 198 alin. (1), art. 199 alin. (1) (2), art. 297 alin. (1) lit. c) și  art. 333 - art. 348 din  Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

Ținând seama de cererea înaintată de societatea AUG&MIHA SRL, având sediul social în comuna Doicești, strada Constantin Brâncoveanu, nr. 299, județul Dâmbovița, înregistrată la Primăria comunei Vulcana-Băi, sub nr. 2229 din 04 aprilie 2022, prin care solicită închirierea spațiului proprietatea comunei, situat pe strada Alexandru Ioan Cuza, nr. 85A, în vederea mutării punctului de lucru, reprezentat de un magazin universal în care se vor comercializa produse precum:
· vopsele

· pensule

· articole electrice

· articole sanitare

· plastice
· produse de curățenie

· materiale de construcții etc.
Având în vedere amplasarea spațiului solicitat spre închiriere, mai exact în curtea Școlii Ion MAREȘ - Vulcana-Băi și ținând cont că acesta a mai fost concesionat cu scopul desfășurării de activități comerciale autorizate, administrate privat (amenajare patiserie),

consider legal proiectul de hotărâre dar propun respingerea acestuia deoarece activitățile ce urmează a fi desfășurate nu deservesc copiilor școlii „Ion MAREȘ”.

